|  |  |
| --- | --- |
|  | Ledelse & Organisation |
| Uddannelse | HDO enkeltfag i samarbejde med SDU |
| kursus start | 12-02-2019 |
| kursus slut | 18-06-2019 |
| forudsætninger | Minimum 2 års relevant erhvervserfaring  og  Relevant uddannelse svarende til AU-niveau.  Optagelse kan ligeledes foretages ved realkompetencevurdering. |
| undervisnings-sprog | Dansk |
| kursusindhold | Modulet fokuserer på en række grundlæggende forhold ved organisationer, der er afgørende for deres funktion, udvikling og overlevelse:  Organisationens menneskelige ressourcer, hvor der lægges særlig vægt på det enkelte menneske og dets egenskaber, på grupper, motivation, gruppeprocesser og samarbejde, samt kompetenceudvikling. Organisationsstrukturer, -processer og -systemer og disses betydning for bl.a. organisationens relationer til dens (interne og eksterne) interessenter; særligt beslutnings-, styrings- og kontrolprocesser. Organisationskulturen og dennes betydning for læring og udvikling i organisationen, herunder samspillet mellem virksomhedens mennesker, strukturer og daglige liv, og kulturen samt betydningen af nationale kulturforskelle.    Ledelse, herunder lederegenskaber, lederroller, personligt lederskab og situationsbestemt ledelse.  Undervisningen i disse emner sker på grundlag af relevant teoretisk og praktisk viden fra psykologi, sociologi, organisations- og ledelsesteori. |
| læringsmål | Den studerende skal gennem dette modul opnå viden om og forståelse for de centrale områder i faget, samt færdigheder og kompetencer i at bringe teorier, modeller, begreber og erfaringer inde for fagets centrale områder i anvendelse på konkrete organisatoriske problemstillinger. Endvidere skal den studerende opnå viden og overblik over de forskellige teoretiske og empiriske perspektiver i faget. |
| kursus-beskrivelse | Organisering og organisationer er udbredte fænomener i det moderne samfund, uanset om der er tale om privat, selvejende, offentlig eller andre typer aktivitet.  Formålet er at give den studerende en viden om de grundlæggende træk ved organisationer, herunder mennesker, ressourcer, strukturer, kultur og processer, som er nødvendige at kende for at forstå, hvordan organisationer fungerer. Viden herom er en væsentlig forudsætning for, at den studerende bliver i stand til bedre at deltage i planlægning og gennemførelse af ledelsesmæssige og organisatoriske aktiviteter og forandringer.  Formålet med undervisningen er endvidere at give den studerende viden om og overblik over de forskellige teoretiske og empiriske perspektiver og paradigmer for analyser af organisatoriske og ledelsesmæssige problemstillinger, samt at give den studerende færdigheder til at anvende den i faget indeholdte viden om organisatoriske teorier, modeller og karaktertræk til at vurdere, analysere og løse en bred vifte af feltets praksisnære problemstillinger.  Endelig er målet for dette modul, at udvikle deltagernes viden og forståelse for de ledelsesmæssige udfordringer, der knytter sig til forskellige organisatoriske problemstillinger, med henblik på at den studerende opnår kompetencer til at løse disse. |
| pensum | Jacobsen, D. I & J. Thorsvik (2014); Hvordan organisationer fungerer?, København: Hans Reitzels Forlag.  Kaufmann, G. & Astrid Kaufmann (2015): Psykologi i organisasjon og ledelse, Oslo: Fakboklaget  Der vil komme yderligere litteratur i form af artikler, som lægges på Blackboard (BB) |
| eksamen | I ’Organisation og ledelse’ udarbejder de studerende enkeltvis eller i grupper af to personer en skriftlig opgave med udgangspunkt i det gennemgående tema fra egen eller en kendt organisation de arbejder med gennem hele forløbet. Opgavens omfang i er 15 sider (36.000 anslag) for enkeltstuderende, og i det omfang opgaven udarbejdes af to eller tre deltagere imellem er omfanget 20 sider (48.000 anslag).  Mundtlig gruppeeksamen med udgangspunkt i den afleverede skriftlige opgave.  Aflevering af rapport: 23. maj 2019  Mundtlig eksamen: 18. juni 2019 |
| bedømmelses-kriterier | Karaktergivning: 7-skalaen og GCS-skalaen  Der gives en individuel samlet karakter ud fra en helhedsvurdering af det skriftlige arbejde og den mundtlige præstation.  Projekt- og eksamenskrav specificeres i projekt- og eksamensbeskrivelse, som udleveres i forbindelse med undervisning. |
| underviser | **Søren Voxted, voxted@sdu.dk** |
| Gæstelærer |  |

|  |  |
| --- | --- |
| kursusplan |  |

| Dato | Lektions nr. | Emne | Pensum | Suplerende litteratur |
| --- | --- | --- | --- | --- |
| 12. feb. | 1-6 | Introduktion til det samlede forløb, og introduktion og præsentation af grundbegreber og paradigmer indenfor ‘Ledelse’ og ‘organisation’. | J&T: Kap. 1 og 2  K&K: Kap. 1  Artikler lægges på BB |  |
| 13. feb. | 7-12 | Organisationsstruktur og organisationer I relation til deres omgivelser. | J&T: Kap. 3 og 6  K&K: Kap. -  Artikler lægges på BB |  |
| 15. feb. | 13-18 | Den menneskelige faktor I – motivation, viden og læring | J&T: Kap. 7 og 10  K&K: Kap. 4, 5 og 8  Artikler lægges på BB |  |
| 16. feb.  BEMÆRK: Lørdag | 19-24 | Den menneskelige factor II – team-organisering, magt og organisationskultur | J&T: Kap. 4 og 5  K&K: Kap. 10, 11 og 13  Artikler lægges på BB |  |
| 18. feb. | 25-32 | Opgaveseminar | Noter og artikel på BB |  |
| 20. feb. | 33-40 | Opgaveseminar | Do. |  |
| 30. april | 41-46 | Forandringsledelse, teknologi, administrative systemer og ledelseskoncepter. | J&T: Kap. 11  K&K: Kap. 9  Artikler lægges på BB |  |
| 3. maj | 47-54 | Kommunikation og beslutningsteori. | J&T: Kap. 8 og 9  K&K: Kap. 12  Artikler lægges på BB |  |
| 4. maj  BEMÆRK: Lørdag | 55-60 | Klassisk og moderne ledelsesteori, lederroller, samt opsamling, afslutning, evaluering. | J&T: Kap. 12  K&K: Kap. 14  Artikler lægges på BB |  |